Galurukan Jua
Sabtu, 21 Maret 2015 00:30
PALUI wan kakawalannya umpat rumbungan paninjauan ka daerah-daerah pambukaan pahumaan. Bubuhannya dibawai karna Palui wan kakawalannya itu tamasuk urang sasuruhan pambakal Anjam. Perjalanannya cukup jauh apalagi malalui hutan dan pahumaan. Supaya kawa bulik hari maka bubuhannya tulakan sungsung banar, imbah sembahyang subuh.
“Ikam sawatlah makan Bus?” ujar Tulamak.
“Karna aku tahu tulaknya subuh banar maka aku sawat marandam mie,” ujar Garbus.
“Mulanya aku baniat kaya itu jua, tapi kada sawat manukar makanya sabaisukan ini balum makan napa-napa, kacuali nginum banyu dingin,” ujar Tulamak.
“Banyu putih itu tamasuk pitamin jua Mak ai. Jadi tahan haja sampai tangah hari,” ujar Garbus.
“Bubuhan ikam ini pasti galu bahual makanan, napa masalahnya,” ujar Palui batakun.
“Tulamak bapadah kada sawat maisi parut padahal parjalanan kita masih jauh,” ujar Garbus.
bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn